Najrozšírenejšie formy vitamínu D sú D3 a D2. Dokážeme ich získať v malom množstve z potravy. Vitamín D2 obsahujú niektoré potraviny rastlinného pôvodu (cereálie, semená, orechy, obilniny) a takisto huby. Zdrojom vitamínu D3 môžu byť napríklad vajíčka, plnotučné mliečne výrobky, losos, tuniak, treščia pečeň, morské plody. Platí, že vitamín D3 má približne o tretinu vyššiu účinnosť ako vitamín D2. Našou stredoeurópskou stravou si však denne vieme zabezpečiť približne iba 100-150 IU vitamínu. Dopĺňanie vitamínu D vhodnou formou výživových doplnkov preto rozhodne nepodceňujte.